title: Directiva 2002/35/CE a Comisiei din 25 aprilie 2002 de modificare a Directivei 97/70/CE care stabilește un regim armonizat de siguranță pentru navele de pescuit cu lungimea de 24 metri sau mai mare (Text cu relevanță pentru SEE)

text:
               07/Volumul 9

               RO

               Jurnalul Ofícial al Uniunii Europene

               133

         32002L0035

               L 112/21

               JURNALUL OFÍCIAL AL UNIUNII EUROPENE

         DIRECTIVA 2002/35/CE A COMISIEI
   din 25 aprilie 2002
   de modificare a Directivei 97/70/CE care stabilește un regim armonizat de siguranță pentru navele de pescuit cu lungimea de 24 metri sau mai mare
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 97/70/CE a Consiliului din 11 decembrie 1997 care stabilește un regim armonizat de siguranță pentru navele de pescuit cu o lungime de 24 m sau mai mare (1), astfel cum a fost modificată prin Directiva 1999/19/CE a Comisiei (2), în special articolul 8,
   întrucât:

               (1)

               Protocolul de la Torremolinos la Convenția Internațională de la Torremolinos pentru siguranța navelor de pescuit (1977), denumit în continuare „Protocolul de la Torremolinos”, a fost adoptat la 2 aprilie 1993.

               (2)

               Directiva 97/70/CE stabilește un regim armonizat de siguranță pentru anumite nave de pescuit, pentru care se aplică Protocolul de la Torremolinos.

               (3)

               Pentru a se asigura o aplicare omogenă a dispozițiilor Anexei la Protocolul de la Torremolinos pentru aplicarea articolului 3 alineatul (1) din Directiva 97/70/CE, este necesară armonizarea interpretărilor acestor dispoziții, care au fost lăsate la latitudinea administrațiilor statelor membre. Aceste interpretări armonizate ar trebui să se aplice doar navelor de pescuit construite după 1 ianuarie 2003, pentru că acestea implică schimbări importante în construcția navelor de pescuit.

               (4)

               Directiva 97/70/CE ar trebui modificată în consecință.

               (5)

               Măsurile prevăzute prin prezenta directivă sunt conforme cu avizul comitetului instituit în temeiul articolului 12 din Directiva 93/75/CEE a Consiliului (3), astfel cum a fost modificată ultima dată de Directiva 98/74/CE a Comisiei (4),

         ADOPTĂ PREZENTA DIRECTIVĂ:
   Articolul 1
   Anexa I la Directiva 97/70/CE se înlocuiește cu textul din anexa la prezenta directivă.
   Articolul 2
   (1)   Statele membre adoptă și publică înainte de 1 ianuarie 2003 dispozițiile necesare aducerii la îndeplinire a prezentei directive. Statele membre informează imediat Comisia cu privire la aceasta. Statele membre aplică aceste dispoziții de la 1 ianuarie 2003.
   Când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei dispozițiile de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la publicarea sa în Jurnalul Oficial al Comunităților Europene.
   Articolul 4
   Prezenta directivă se adresează statelor membre.

      Adoptată la Bruxelles, 25 aprilie 2002.

            Pentru Comisie

            Vice-președintele

         Loyola DE PALACIO

      (1)  JO L 34, 9.2.1998, p. 1.

      (2)  JO L 83, 27.3.1999, p. 48.

      (3)  JO L 247, 5.10.1993, p. 19.

      (4)  JO L 276, 13.10.1998, p. 7.

      ANEXĂ
      „
            ANEXA I
            Adaptarea dispozițiilor anexei la Protocolul de la Torremolinos pentru aplicarea articolului 3 alineatul (1) din Directiva 97/70/CE
            În înțelesul prezentei anexe:

                        1.

                        «Navă nouă de pescuit construită la 1 ianuarie 2003 sau ulterior acestei date» înseamnă o navă nouă de pescuit pentru care:

                                    (a)

                                    la 1 ianuarie 2003 sau ulterior acestei date a fost semnat un contract de construcție sau de modificare majoră a construcției; sau

                                    (b)

                                    contractul de construcție sau de modificare majoră a construcției a fost semnat înainte de 1 ianuarie 2003, iar nava este livrată după trei ani sau mai mult de la această dată; sau

                                    (c)

                                    în lipsa unui contract de construcție, la 1 ianuarie 2003 sau ulterior acestei date:

                                                —

                                                a fost pusă chila; sau

                                                —

                                                s-a început construcția unei nave cu caracteristici specifice; sau

                                                —

                                                a început asamblarea care cuprinde cel puțin 50 tone sau 1 % din masa estimată a tuturor materialelor structurale, luându-se în considerare valoarea mai mică.

                  PARTEA A
            Modificări aplicabile tuturor navelor de pescuit pentru care se aplică directiva, cu excepția navelor noi de pescuit construite la 1 ianuarie 2003 sau ulterior acestei date
            CAPITOLUL 1:   DISPOZIȚII GENERALE
            Regula 2:   Definiții
            La alineatul (1), termenul «navă nouă» trebuie înlocuit cu definiția termenului «navă nouă de pescuit» de la articolul 2 din prezenta directivă.
            CAPITOLUL V:   PROTECȚIA ÎMPOTRIVA INCENDIILOR, DETECTAREA INCENDIILOR, STINGEREA ȘI COMBATEREA INCENDIILOR
            Regula 2:   Definiții
            La alineatul (2), termenul «test standard de rezistență la foc» se citește cu următoarele modificări la final în ceea ce privește curba standard de temperatură:

               «… Curba standard de temperatură-timp este definită de o curbă continuă trasată prin următoarele puncte indicatoare ale temperaturii interne a cuptorului:

                           - temperatura inițială internă a cuptorului:

                           20 °C

                           - după primele 5 minute:

                           576 °C

                           - după 10 minute:

                           679 °C

                           - după 15 minute:

                           738 °C

                           - după 30 minute:

                           841 °C

                           - după 60 minute:

                           945 °C»

            Capitolul VII:   MIJLOACE ȘI DISPOZITIVE DE SALVARE
            Regula 1:   Aplicare
            Alineatul (2) se citește după cum urmează: «Regulile 13 și 14 se aplică, de asemenea, navelor existente, cu o lungime de 45 metri sau mai mare, cu condiția ca administrația să poată amâna punerea în aplicare a cerințelor din aceste reguli până la 1 februarie 1999.»
            Regula 13:   Mijloace radio de salvare
            Alineatul (2) se citește după cum urmează: «Aparatele radiotelefonice de emisie-recepție în UIF de la bordul navelor existente care nu îndeplinesc standardele de funcționare adoptate de organizație pot fi acceptate de administrație până la 1 februarie 1999, cu condiția ca administrația să se declare satisfăcută de faptul că acestea sunt compatibile cu aparatele radiotelefonice de emisie-recepție în UIF aprobate.»
            CAPITOLUL IX:   RADIOCOMUNICAȚII
            Regula 1:   Aplicare
            Alineatul (1), a doua teză, se citește după cum urmează:

               «Totuși, pentru navele existente, administrația poate amâna aplicarea cerințelor până la 1 februarie 1999.»

            Regula 3:   Scutiri
            Alineatul (2) litera (c) se citește după cum urmează:

               «în cazul în care nava este scoasă permanent din funcțiune înainte de 1 februarie 2001.»

            PARTEA B
            Modificări aplicabile noilor nave de pescuit construite la 1 ianuarie 2003 sau ulterior acestei date
            Textul existent al următoarelor reguli se citește după cum urmează:

                        CAPITOLUL I:   DISPOZIȚII GENERALE
                        Regula 2:   Definiții
                        Paragraful 22 litera (a) punctul (ii)
                        Peretele de coliziune este poziționat la o distanță de la perpendiculara prova care să nu fie mai mică de 0,05L și nici mai mare de 0,05L plus 1,35 m pentru navele cu lungimea sub 45 m.
                        Regula 6:   Inspecții
                        Primul paragraf litera (c)
                        În plus față de inspecția periodică de la litera (b) punctul (i), se realizează inspecții intermediare care vizează structura și mașinile navei, la intervale de doi ani plus/minus trei luni pentru navele construite din alte materiale decât lemnul și la intervalele specificate de administrație pentru navele construite din lemn. De asemenea, inspecțiile au ca obiectiv să se asigure că nu s-au făcut modificări care ar afecta negativ siguranța navei și a echipajului.

                        CAPITOLUL II:   CONSTRUCȚIE, ETANȘEITATE ȘI ECHIPAMENTE
                        Regula 1:   Construcție
                        Alineatul (1)
                        Rezistența și construcția corpului, suprastructurilor, rufurilor, șahtului mașinilor, tambuchiurilor și a oricăror altor structuri și echipamente de pe navă trebuie să fie suficiente pentru a face față tuturor condițiilor previzibile ale serviciului pentru care este destinată nava și trebuie să respecte normele unei organizații recunoscute.
                        Regula 2:   Uși etanșe la apă
                        Alineatul (1)
                        Numărul deschiderilor din pereții etanși, conform Regulii 1 alineatul (3), trebuie redus la minimum în conformitate cu amenajările generale și necesitățile de operare a navei; deschiderile trebuie echipate cu dispozitive de închidere etanșă conform normelor unei organizații recunoscute. Ușile etanșe trebuie să aibă o rezistență echivalentă cu structura adiacentă neperforată.
                        Regula 2:   Uși etanșe la apă
                        Paragraful al treilea litera (a)
                        Pentru navele cu o lungime de 45 m sau mai mare, ușile etanșe trebuie să fie de tip glisant:

                                    în încăperile care se intenționează a fi deschise către mare și dacă pragurile sunt amplasate sub linia de plutire de operare cea mai de sus, în afară de cazul în care administrația consideră acest lucru impracticabil sau nefolositor având în vedere tipul și exploatarea navei.

                              Scutirile de la această regulă, acordate de un stat membru, fac obiectul procedurii de la articolul 4 din prezenta directivă.
                        Regula 5:   Guri de magazie
                        Alineatul (3)
                        Trebuie prevăzute dispozitive pentru asigurarea etanșeității la intemperii a capacelor din lemn ale gurilor de magazii, în conformitate cu standardele prezentate la regula 14 și 15 din anexa I la Convenția internațională privind liniile de încărcare din 1966 (1).
                        Regula 9:   Trombe de ventilație
                        Alineatul (1)
                        La navele având o lungime de 45 m sau mai mare, înălțimea ramelor trombelor de ventilație față de punte, altele decât cele care deservesc încăperea de mașini, trebuie să fie de cel puțin 900 mm pe puntea de lucru și de cel puțin 760 mm pe puntea suprastructurii. La navele cu lungimea mai mică de 45 m, înălțimea acestor rame trebuie să fie de 760 mm și respectiv de 450 mm. Înălțimea față de punte a deschiderilor trombelor de ventilație, necesare pentru alimentarea continuă a încăperii mașinilor și, la cerere, alimentarea imediată a încăperii generatoarelor, trebuie să fie, în general, în conformitate cu regula II/9 alineatul (3). Totuși, acolo unde, datorită dimensiunilor navei și dotărilor, acest lucru nu este posibil, pot fi acceptate înălțimi mai mici, dar în nici un caz mai mici de 900 mm deasupra punții de lucru și a suprastructurii, cu condiția să existe dispozitive de închidere etanșă în conformitate cu regula II/9 alineatul (2), în combinație cu alte dispozitive corespunzătoare, pentru a se asigura o ventilație adecvată și neîntreruptă a acestor spații.
                        Regula 12:   Hublouri laterale
                        Alineatul (6)
                        Administrați și ferestre fără capace în pereții laterali și din pupă ai rufurilor amplasate pe sau deasupra punților de lucru, dacă consideră că prin aceasta siguranța navei nu este periclitată, luând în considerare normele organizațiilor recunoscute, bazate pe standardele ISO relevante.
                        Regula 15:   Instalații de ancorare
                        Orice navă trebuie prevăzută cu instalație de ancorare concepută pentru o funcționare rapidă și sigură, care constă în ancore, lanțuri de ancoră sau parâme metalice, stope și un vinci de ancoră sau alte dispozitive care să permită coborârea și ridicarea ancorei și menținerea navei la ancoră în toate condițiile de serviciu previzibile. De asemenea, navele trebuie prevăzute cu o instalație de amarare adecvată pentru o amarare sigură în toate condițiile de exploatare. Instalațiile de ancorare și de amarare trebuie să fie conforme cu normele unei organizații recunoscute.

                        CAPITOLUL III:   STABILITATEA ȘI STAREA AFERENTĂ DE NAVIGABILITATE
                        Regula 1:   Generalități
                        Navele trebuie proiectate și construite astfel fel încât să satisfacă cerințele prezentului capitol în situațiile de exploatare menționate de regula 7. Calculele curbelor brațelor de redresare trebuie efectuate ținând cont de Codul OMI privind stabilitatea intactă pentru toate tipurile de nave (2).
                        Regula 2:   Criterii de stabilitate
                        Alineatul (1)
                        Trebuie îndeplinite următoarele criterii minime, în afara cazului în care administrația consideră că experiența în operare justifică derogarea de la acestea. Orice derogare de la criteriile minime de stabilitate, acceptată de un stat membru, trebuie să facă obiectul procedurii de la articolul 4 din prezenta directivă (3).
                        Primul paragraf litera (d)
                        Înălțimea metacentrică inițială GM nu trebuie să fie mai mică de 350 mm pentru navele cu o singură punte. Pentru navele cu o suprastructură completă, înălțimea metacentrică poate fi redusă, în cazul în care și administrația este de acord, dar nu trebuie să fie mai mică de 150 mm. Reducerea înălțimii metacentrice, acceptată de un stat membru, face obiectul procedurii de la articolul 4 din prezenta directivă.
                        Alineatul (3)
                        În cazul în care, în scopul respectării alineatului (1), se prevede ambarcare de balast, atunci natura și amplasarea acestuia trebuie aprobate de administrație. Pe navele cu lungimea mai mică de 45 m, acest balast trebuie să fie permanent. Balastul permanent trebuie să fie solid și fixat sigur de structura navei. Administrația poate accepta balast lichid în tancuri complet umplute care nu sunt conectate la sistemele de pompare ale navei. Atunci când se utilizează balast lichid ca balast permanent pentru a se respecta dispozițiile alineatului (1), detalii referitoare la acest balast lichid trebuie menționate în Certificatul de conformitate și în manualul privind stabilitatea.
                        Balastul permanent nu trebuie debarcat de pe navă sau reamplasat fără aprobarea administrației.
                        Regula 4:   Metode speciale de pescuit
                        Navele care pescuiesc prin metode speciale datorită cărora, în timpul operațiilor de pescuit, nava este supusă acțiunii unor forțe exterioare suplimentare, trebuie să satisfacă criteriile de stabilitate conform Regulii 2 alineatul (1), sporindu-se, dacă este necesar, rigoarea acestora într-o măsură considerată satisfăcătoare de administrație. Navele care practică traularea la travers trebuie să satisfacă următoarele criterii sporite de stabilitate:

                                    (a)

                                    criteriile referitoare la aria situată sub brațele de redresare și la mărimea brațelor de redresare, menționate de Regula 2 alineatul (1) literele (a) și (b) trebuie să fie majorate cu 20 %;

                                    (b)

                                    înălțimea metacentrică nu trebuie să fie mai mică de 500 mm;

                                    (c)

                                    criteriile așa cum sunt definite la litera (a) sunt aplicabile numai navelor cu o putere de propulsie instalată care nu depășește valorile în kilowați obținute cu formulele următoare:

                                                —

                                                N = 0,6 Ls
                                                   2 pentru navele cu lungimea de 35 metri sau mai mică,

                                                —

                                                N = 0,7 Ls
                                                   2 pentru navele cu lungimea de 37 metri sau mai mare;

                                                —

                                                pentru o lungime intermediară a navei, coeficientul pentru Ls se determină prin interpolare între 0,6 și 0,7;

                                                —

                                                Ls este lungimea maximă în conformitate cu Certificatul de tonaj.

                              Dacă puterea de propulsie instalată este mai mare decât puterea de propulsie standard obținută cu formulele de mai sus, criteriile de stabilitate menționate la litera (a) sunt majorate direct proporțional cu creșterea puterii de propulsie.
                        Administrația se asigură că aceste criterii sporite de stabilitate pentru traularea la travers sunt îndeplinite în condițiile de operare menționate la Regula 7 alineatul (1) din prezentul capitol.
                        Pentru calculul stabilității, bigile sunt considerate ridicate la un unghi de 45° față de orizontală.
                        Regula 5:   Vântul puternic și ruliul
                        Navele trebuie să reziste la acțiunea vântului puternic și a ruliului asociate cu condițiile mării, ținând seama de condițiile meteorologice sezoniere, starea mării în care nava este operată, tipul și modul ei de lucru. Calculele relevante sunt efectuate în conformitate cu Codul OMI privind stabilitatea intactă pentru toate tipurile de nave.
                        Regula 8:   Acoperirea cu gheață
                        Această regulă se aplică, în afara cazului în care modificarea acumulării de gheață, lăsată la latitudinea administrației prin Recomandarea 2 (4), nu este permisă.
                        Regula 9:   Proba de înclinare
                        Alineatul (2)
                        În cazul în care o navă suferă transformări constructive care afectează situația de navă goală și/sau poziția centrului ei de greutate, ea este din nou supusă unei probe de înclinări, în cazul în care administrația consideră acest lucru necesar, având în vedere rezerva de stabilitate a navei, iar informațiile referitoare la stabilitate sunt revizuite. Totuși, dacă variația greutății navei goale depășește 2 % din greutatea inițială a navei goale și nu se poate demonstra prin calcul că nava continuă să satisfacă criteriile de stabilitate, nava este re-înclinată.
                        Regula 12:   Înălțimea etravei
                        Înălțimea etravei trebuie să fie suficientă pentru a preveni îmbarcarea unei cantități excesive de apă.
                        Pentru navele care operează în zone limitate numai la 10 mile depărtare de coastă, înălțimea minimă a etravei este cea considerată satisfăcătoare de către administrație și trebuie determinată ținând cont de condițiile meteorologice sezoniere, de starea mării în care urmează să opereze nava, de tipul navei și de modul său de operare.
                        Pentru navele care operează în oricare alte zone:

                                    1.

                                    în situația în care, în timpul operațiunilor de pescuit, captura de pește este depozitată în magaziile de pește prin guri de magazie care sunt situate pe puntea de lucru expusă în prova rufului sau a suprastructurii, înălțimea minimă a etravei trebuie determinată utilizând metoda de calcul prezentată în recomandarea 4 addenda 3 la Actul final al Conferinței de la Torremolinos;

                                    2.

                                    în situația în care captura de pește este depozitată în magaziile de pește printr-o gură de magazie care este situată pe puntea de lucru expusă, protejată de un ruf sau o suprastructură, înălțimea minimă a etravei trebuie calculată în conformitate cu Regula 39 a Anexei I la Convenția internațională privind liniile de încărcare (1966), dar nu este mai mică de 2 000 mm. În funcție de această înălțime este determinat pescajul maxim admisibil de operare, în locul bordului liber de vară atribuit.

                              Regula 14:   Compartimentarea și stabilitatea de avarie
                        Navele cu lungimea de 100 metri sau mai mare, care transportă un număr de 100 persoane sau mai mult, trebuie să poată să rămână în stare de plutire cu o stabilitate pozitivă, după inundarea oricărui compartiment considerat avariat, ținând cont de tipul navei, serviciul căruia îi este destinată și zona de exploatare preconizată (5). Calculele sunt efectuate în conformitate cu indicația menționată în nota de subsol.

                        CAPITOLUL IV:   MAȘINI ȘI INSTALAȚII ELECTRICE ȘI ÎNCĂPERI DE MAȘINI NESUPRAVEGHEATE PERIODIC
                        Regula 3:   Generalități
                        Alineatul (1)
                        Instalațiile principale de propulsie, dispozitivele de comandă, tubulatura de aburi, instalațiile de combustibil, de aer comprimat, electrice și frigorifice; mașinile auxiliare; căldările și alte recipiente sub presiune; tubulatura și instalațiile de pompare, instalațiile de guvernare și instalațiile cu acționare mecanică, arborii și cuplajele de transmitere a puterii trebuie proiectate, construite, încercate, instalate și exploatate în conformitate cu normele unei organizații recunoscute. Aceste mașini și instalații, precum și instalațiile de ridicat, vinciurile, echipamentele de manipulare și prelucrare a peștelui trebuie protejate în așa fel încât să se reducă la minimum orice pericol pentru persoanele aflate la bord. O atenție specială trebuie acordată elementelor mobile, suprafețelor fierbinți și altor pericole.
                        Alineatul (7)
                        Administrația se declară satisfăcută în cazul în care Regulile 16–18 sunt implementate și aplicate în mod uniform în conformitate cu normele unei organizații recunoscute (6).
                        Alineatul (9)
                        Trebuie luate măsurile considerate satisfăcătoare de administrație, pentru a se asigura buna funcționare a întregului echipament în toate condițiile de operare, inclusiv în timpul manevrei navei, și trebuie adoptate dispozițiile conforme normelor unei organizații recunoscute, privind inspecțiile regulate și probele de rutină, pentru a se asigura o funcționare continuă corectă.
                        Alineatul (10)
                        Navele trebuie prevăzute cu documente conforme cu normele unei organizații recunoscute, care să ateste că ele pot fi exploatate fără prezența permanentă a personalului în încăperile de mașini.
                        Regula 6:   Căldările de abur, instalațiile de alimentare și tubulatura de abur
                        Alineatul (1)
                        Fiecare căldare de abur și fiecare generator de abur fără arzător trebuie prevăzute cu cel puțin două supape de siguranță de capacitate corespunzătoare. Totuși, administrația poate permite, având în vedere debitul sau celelalte caracteristici ale oricărei căldări de abur sau generator de abur fără arzător, să se monteze numai o singură supapă de siguranță, dacă se consideră că, astfel, se oferă o protecție corespunzătoare împotriva suprapresiunii, în conformitate cu normele unei organizații recunoscute.
                        Regula 8:   Comanda din timonerie
                        Primul paragraf litera (b)
                        În cazul în care mașina de propulsie este comandată de la distanță din timonerie, trebuie aplicate următoarele dispoziții: comanda de la distanță menționată la litera (a) trebuie realizată cu un dispozitiv de comandă în conformitate cu normele unei organizații recunoscute și, dacă este necesar, cu posibilități de prevenire a supraîncărcării mașinii de propulsie.
                        Regula 10:   Instalații pentru combustibil, ulei de ungere și alte hidrocarburi inflamabile
                        Alineatul (4)
                        Tubulatura de combustibil care, în caz de defectare, ar permite scurgerea combustibilului dintr-un tanc de depozitare, tanc de decantare sau tanc de serviciu situat deasupra dublului fund, trebuie prevăzută cu un robinet sau o valvă montată pe tanc cu posibilitatea de a fi închisă dintr-un loc sigur, aflat în afara încăperii respective, în eventualitatea producerii unui incendiu în încăperea în care sunt aceste tancuri. În cazul special al deeptancurilor situate într-un tunel al liniei de axe, tunel de tubulaturi sau încăperi similare, valvele trebuie montate pe deeptancuri, dar în caz de incendiu trebuie să existe posibilitatea închiderii tubulaturilor cu ajutorul unei valve suplimentare pe tubulatura sau tubulaturile din exteriorul tunelului sau încăperii similare. În cazul când o astfel de valvă suplimentară este montată în încăperea de mașini, ea trebuie acționată din afara acestei încăperi.
                        Alineatul (7) litera (a)
                        Tubulatura de combustibil, precum și valvele și armăturile acesteia, trebuie să fie din oțel sau alt material echivalent, cu condiția ca tubulatura flexibilă care poate fi utilizată să fie minimă. Această tubulatură flexibilă și piesele de cuplare trebuie să aibă o rezistență corespunzătoare și trebuie fabricate din materiale aprobate, rezistente la foc sau care să aibă o protecție rezistentă la foc, în conformitate cu normele unei organizații recunoscute. Montarea acestei tubulaturi flexibile trebuie realizată în conformitate cu Circulara 647 «Linii directoare pentru reducerea la minimum a scurgerilor din instalații cu lichide inflamabile» a Comitetului Securității Maritime a Organizației Maritime Internaționale.
                        Alineatul (10)
                        Amenajările pentru stocarea, distribuția și utilizarea uleiului folosit în instalațiile de ungere sub presiune trebuie să fie conforme cu normele unei organizații recunoscute. Aceste măsuri în încăperile de mașini de categoria A și, pe cât posibil, în alte încăperi de mașini, trebuie să corespundă cel puțin dispozițiilor alineatelor (1), (3), (6) și (7) și dispozițiilor alineatelor (2) și (4), în măsura în care este necesar, în conformitate cu normele unei organizații recunoscute. Acest lucru nu exclude folosirea vizoarelor de sticlă în instalațiile de ungere, cu condiția demonstrării prin teste că aceste vizoare de sticlă au o rezistență corespunzătoare la foc.
                        Alineatul (11)
                        Amenajările pentru stocarea, distribuirea și utilizarea hidrocarburilor inflamabile folosite sub presiune în sistemele de transmisie a puterii, altele decât hidrocarburile la care se face referire la alineatul (10), în sistemele de comandă, antrenare și încălzire, trebuie să fie conforme cu normele unei organizații recunoscute. În încăperile în care se află surse de aprindere, aceste amenajări trebuie să respecte, cel puțin, dispozițiile alineatelor (2) și (6) și dispozițiile alineatelor (3) și (7) în privința rezistenței și construcției.
                        Regula 12:   Protecția împotriva zgomotului
                        Trebuie adoptate măsuri pentru reducerea efectelor zgomotului asupra personalului din încăperile de mașini până la nivelurile impuse de Codul OMI privind nivelurile de zgomot la bordul navelor (7).
                        Regula 13:   Transmisia de cârmă
                        Alineatul (1)
                        Navele trebuie prevăzute cu o transmisie principală de cârmă și cu un mijloc auxiliar de acționare a cârmei în conformitate cu normele unei organizații recunoscute. Transmisia principală de cârmă și mijloacele auxiliare de acționare a cârmei trebuie să fie astfel amplasate încât, pe cât este posibil și practic, o singură defecțiune la una din ele să nu o facă inutilizabilă pe cealaltă.
                        Regula 16:   Sursa principală de energie electrică
                        Primul paragraf litera (a)
                        În cazul în care energia electrică este singurul mijloc care asigură serviciile auxiliare indispensabile propulsiei și siguranței navei, trebuie prevăzută o sursă principală de energie cuprinzând cel puțin două grupuri generatoare, din care unul poate fi acționat de motorul principal. În conformitate cu normele unei organizații recunoscute, pot fi acceptate alte soluții având o putere electrică echivalentă.

                        CAPITOLUL V:   PROTECȚIA CONTRA INCENDIILOR, DETECTAREA INCENDIILOR, STINGEREA ȘI COMBATEREA INCENDIILOR
                        Regula 1:   Generalități
                        Litera (c)
                        Metoda IIIF - montarea unei instalații automate de detectare și de alarmă în caz de incendiu, în toate încăperile unde există riscul declanșării unui incendiu, în general fără restricție în ceea ce privește tipul pereților interiori de separație, sub rezerva ca suprafața oricărei încăperi sau a oricărui ansamblu de încăperi de locuit limitate de construcții de tip «A» și «B» să nu depășească în nici un caz 50 m2. Totuși, administrația poate aproba creșterea acestei suprafețe pentru spații publice până la 75 m2.
                        Regula 2:   Definiții
                        Alineatul (1)
                        «Material incombustibil» - un material care nu arde și nici nu emite vapori inflamabili în cantitate suficientă pentru a se autoaprinde când este încălzit la cca. 750 °C, această proprietate fiind determinată în conformitate cu Codul OMI pentru aplicarea metodelor de testare la foc (8). Orice alt material este considerat material combustibil.
                        Alineatul (2) «test standard al rezistenței la foc» se citește după cum urmează:

                                    «testul standard de rezistență la foc» - operația prin care eșantioane prelevate din pereți relevanți sau punți relevante sunt supuse, în cuptorul de testare, la temperaturi corespunzătoare cu aproximație curbei standard de temperatură. Metodele de testare sunt în conformitate cu Codul OMI pentru aplicarea metodelor de testare la foc.

                              Alineatul (3) (ultima teză)
                        Administrația poate cere o testare a peretelui sau a punții prototip, pentru a se asigura că sunt îndeplinite cerințele de mai sus în ceea ce privește integritatea și creșterea temperaturii în conformitate cu Codul OMI pentru aplicarea metodelor de testare la foc.
                        Alineatul (4) (ultima teză)
                        Administrația poate cere testarea unei construcții prototip, pentru a se asigura că sunt îndeplinite cerințele de mai sus în ceea ce privește integritatea și creșterea temperaturii în conformitate cu Codul OMI pentru aplicarea metodelor de testare la foc.
                        Alineatul (6) (ultima teză)
                        Administrația poate cere testarea unei construcții prototip, pentru a se asigura că este îndeplinită cerința de mai sus în ceea ce privește integritatea și creșterea temperaturii în conformitate cu Codul OMI pentru aplicarea metodelor de testare la foc.
                        Alineatul (9)
                        Puterea lentă de propagare a flăcării arată că suprafața în cauză va limita, în mod corespunzător, propagarea flăcării, aceasta fiind determinată în conformitate cu Codul OMI pentru aplicarea metodelor de testare la foc.
                        Regula 4:   Pereții situați în interiorul încăperilor de locuit și de serviciu
                        Alineatul (4)
                        Metoda IIIF - Nu trebuie să existe nici o restricție privind construcția pereților care, conform acestei reguli sau altor reguli din această parte, nu trebuie să fie construcții de tipul «A» sau «B». În nici un caz suprafața unei încăperi sau a unui grup de încăperi de locuit limitate de o construcție continuă de tip «A» sau «B» nu trebuie să depășească 50 m2, cu excepția cazurilor particulare în care se cer pereți de tip «C» conform tabelului 1 de la Regula 7. Totuși, administrația poate aproba creșterea acestei suprafețe pentru spațiile publice până la 75 m2.
                        Regula 7:   Rezistența la foc a pereților și punților
                        Ultima notă la tabele
                        *   În cazul în care apare un asterisc în tabele, este nevoie ca separația să fie din oțel sau un material echivalent, dar nu este necesar să fie de tip «A».
                        Când o punte este penetrată de cabluri electrice, țevi sau conducte de ventilație, trecerile sunt construite etanșe pentru a preveni trecerea flăcărilor și a fumului.
                        Regula 8:   Detalii de construcție
                        Alineatul (3), metodele IF, IIF și IIIF

                                    (a)

                                    Cu excepția încăperilor de marfă sau a compartimentelor frigorifice din încăperile de serviciu, materialele izolante trebuie să fie incombustibile. Izolațiile împotriva condensării și produsele adezive folosite la izolare, precum și izolația armăturilor tubulaturii instalației frigorifice nu trebuie să fie din materiale incombustibile, dar utilizarea lor trebuie redusă la minimum posibil, iar suprafețele lor expuse trebuie să aibă o putere lentă de propagare a flăcării, aceasta fiind determinată în conformitate cu Codul OMI pentru aplicarea metodelor de testare la foc. În încăperile în care este posibilă pătrunderea produselor petroliere, suprafața izolației trebuie să fie impenetrabilă la hidrocarburi și vapori de hidrocarburi.

                              Regula 9:   Instalații de ventilație
                        Primul paragraf litera (a)
                        Conductele de ventilație trebuie să fie din materiale incombustibile. Totuși, conductele scurte care nu depășesc, în general, 2 metri lungime și au o secțiune transversală care nu depășește 0,02 m2, nu este nevoie să fie din materiale incombustibile, sub rezerva următoarelor condiții:

                                    (i)

                                    aceste conducte trebuie să fie dintr-un material care prezintă un pericol redus de incendiu, această caracteristică fiind determinată în conformitate cu Codul OMI pentru aplicarea metodelor de testare la foc.

                              Regula 11:   Diverse
                        Alineatul (2)
                        Vopselele, lacurile și alte produse de finisare folosite pe suprafețele interioare expuse nu trebuie să degajeze cantități mari de fum, gaze sau vapori toxici, determinate în conformitate cu Codul OMI pentru aplicarea metodelor de testare la foc.
                        Regula 12:   Depozitarea buteliilor de gaz și a materialelor periculoase
                        Alineatul (4)
                        Nu este permisă amplasarea cablurilor și aparatele electrice în interiorul compartimentelor în care se află depozitate lichidele foarte inflamabile sau gazele lichefiate, cu excepția cazului când ele sunt necesare pentru serviciul în interiorul respectivului compartiment. În cazul în care aparatele electrice sunt astfel instalate, ele trebuie să fie certificate din punct de vedere al siguranței și să respecte dispozițiile relevante din Standardul internațional IEC publicația 79 «Aparatură electrică pentru atmosferă cu gaze explozive». Sursele de căldură trebuie ținute la distanță de aceste încăperi și trebuie prevăzute panouri purtând mențiunea «Fumatul oprit» și «Interzis focul deschis», afișate la loc vizibil.
                        Regula 13:   Căi de evacuare
                        Alineatul (1)
                        Scările verticale și înclinate care duc la și din toate încăperile de locuit și în încăperile în care echipajul lucrează în mod normal, altele decât încăperile de mașini, trebuie dispuse astfel încât să ofere căi imediate de evacuare către puntea deschisă și de acolo către bărcile și plutele de salvare. În special în legătură cu aceste încăperi:

                                    (e)

                                    continuitatea căilor de evacuare trebuie să fie considerată satisfăcătoare de către administrație. Scările și coridoarele utilizate drept căi de evacuare trebuie să aibă o lățime liberă de cel puțin 700 mm și trebuie să aibă o balustradă pe cel puțin una din laturi. Ușile care asigură accesul la scări trebuie să aibă o lățime liberă de cel puțin 700 mm.

                              Alineatul (2)
                        Trebuie să existe două căi de evacuare din fiecare încăpere de mașini de categoria A, care constau din:

                                    (a)

                                    două seturi de scări din oțel, cât se poate de depărtate între ele, care duc la ușile aflate la partea superioară a încăperii și la fel de depărtate între ele, permițând accesul la puntea deschisă. În general, una din aceste scări trebuie să ofere protecție continuă împotriva focului începând de la partea inferioară a încăperii și până într-un loc sigur situat în afara acesteia. Totuși, administrația poate să nu impună această protecție dacă, în virtutea unor amenajări sau dimensiuni speciale ale încăperii de mașini, există o cale de evacuare sigură de la partea inferioară a acestei încăperi. Această protecție trebuie să fie din oțel, trebuie izolată conform normei «A-60» și trebuie să fie prevăzută, la partea inferioară, cu o ușă din oțel conform normei «A-60» cu auto-închidere; sau

                              Regula 14:   Instalații automate de sprinklere, de alarmă de incendiu și de detectare a incendiilor (Metoda IIF)
                        Alineatul (11)
                        Pentru fiecare secțiune a acestei instalații, trebuie să existe sprinklere de rezervă.
                        Sprinklerele de rezervă trebuie să includă toate tipurile și mărimile montate pe navă. Numărul lor se calculează astfel:

                                    —

                                    când sunt montate mai puțin de 100 sprinklere: 3 sprinklere de rezervă;

                                    —

                                    când sunt montate mai puțin de 300 sprinklere: 6 sprinklere de rezervă;

                                    —

                                    când sunt montate între 300 și 1 000 de sprinklere: 12 sprinklere de rezervă.

                              Regula 15:   Instalații automate de alarmă de incendiu și de detectare a incendiilor (Metoda IIIF)
                        Alineatul (4)
                        Instalația trebuie să se declanșeze sub efectul unei temperaturi anormale a aerului, a unei concentrații anormale de fum sau datorită altor factori care indică un început de incendiu în oricare dintre încăperile care trebuie protejate. Detectoarele care reacționează la temperatura aerului nu trebuie să se declanșeze la o temperatură mai mică de 54 °C și trebuie să se declanșeze la o temperatură ce nu depășește 78 °C, dacă creșterea de temperatură până la aceste valori nu depășește 1 °C pe minut. Dacă administrația este de acord, temperatura de declanșare poate fi mărită cu maximum 30 °C peste temperatura maximă prevăzută la partea superioară a încăperii în cazul uscătoriilor și încăperilor similare unde temperatura ambiantă este de obicei ridicată. Instalațiile care sunt sensibile la concentrația fumului trebuie să se declanșeze la scăderea intensității fascicolului de lumină transmis. Detectorii de fum trebuie certificați să opereze înainte ca densitatea fumului să depășească 12,5 % obscuritate pe metru, dar nu înainte ca densitatea fumului să depășească 2 % obscuritate pe metru. Alte metode de declanșare la fel de eficiente pot fi acceptate de administrație. Instalația de detectare nu trebuie utilizată în alte scopuri decât pentru detectarea incendiilor.
                        Regula 17:   Pompe de incendiu
                        Alineatul (2)
                        Dacă, din cauza unui incendiu într-un compartiment oarecare, toate pompele de incendiu sunt inutilizabile, trebuie să existe un mijloc alternativ de alimentare cu apă pentru stingerea incendiului. La navele cu o lungime de 75 metri sau mai mare, acest al doilea mijloc trebuie să fie o pompă fixă de incendiu de avarie acționată independent. Această pompă de incendiu de avarie trebuie să furnizeze două jeturi de apă la o presiune minimă de 0,25 N/mm2.
                        Regula 20:   Stingătoare de incendiu
                        Alineatul (2)

                                    1.

                                    Pentru fiecare tip de stingător de la bord, care poate fi reîncărcat la bord, trebuie prevăzute: încărcări de rezervă în procent de 100 % pentru primele 10 stingătoare și 50 % pentru restul de stingătoare, dar nu mai mult de 60.

                                    2.

                                    Pentru stingătoarele care nu pot fi reîncărcate la bord, trebuie prevăzute cel puțin 50 % stingătoare suplimentare de același tip și aceeași capacitate în locul încărcărilor de rezervă.

                                    3.

                                    Instrucțiunile de reîncărcare trebuie păstrate la bord. Reîncărcarea se poate face doar cu încărcături aprobate pentru stingătoarele respective.

                              Alineatul (4)
                        Stingătoarele de incendiu trebuie examinate anual de către o persoană competentă, autorizată de către administrație. Fiecare stingător trebuie prevăzut cu un marcaj indicând faptul că a fost examinat. Trebuie verificată presiunea hidraulică pentru toate stingătoarele cu agent de stingere presurizat permanent și pentru buteliile cu agent propulsor pentru stingătoarele nepresurizate, la fiecare 10 ani.
                        Regula 21:   Stingătoare de incendiu portabile din posturi de comandă și încăperi de locuit și de serviciu
                        Alineatul (2)

                                    1.

                                    Pentru stingătoarele care pot fi reîncărcate la bord, trebuie prevăzute încărcări de rezervă în procent de 100 % pentru primele 10 stingătoare și 50 % pentru restul de stingătoare, dar nu mai mult de 60.

                                    2.

                                    Pentru stingătoarele care nu pot fi reîncărcate la bord, trebuie prevăzute cel puțin 50 % stingătoare suplimentare de același tip și aceeași capacitate în locul încărcărilor de rezervă.

                                    3.

                                    Instrucțiunile de reîncărcare trebuie păstrate la bord. Reîncărcarea se poate face doar cu încărcături aprobate pentru stingătoarele respective.

                              Regula 24:   Echipamente pentru pompieri
                        Alineatul (1)
                        Trebuie prevăzute cel puțin două echipamente pentru pompieri. Echipamentele trebuie să fie conforme cu capitolul III regulile 2.1, 2.1.1 și 2.1.2 din Codul OMI pentru instalațiile de protecție contra incendiului. Trebuie prevăzute două încărcări de rezervă pentru fiecare aparat de respirație cerut.
                        Regula 25:   Planul privind combaterea incendiilor
                        Planul privind combaterea incendiilor trebuie afișat permanent. Conținutul acestui plan trebuie să fie conform cu Rezoluția OMI A.654(16) «Simboluri grafice pentru planul privind combaterea incendiilor» și Rezoluția OMI A.756(18) «Linii directoare asupra informațiilor care trebuie prevăzute în planul privind combaterea incendiilor».
                        Regula 28:   Protecția constructivă contra incendiilor
                        Al doilea paragraf litera (a)
                        La navele având corpul din materiale incombustibile, punțile și pereții care separă încăperile de mașini de categoria A de încăperile de locuit, încăperile de serviciu sau de posturile de comandă trebuie să fie construcții de tip «A-60», dacă încăperea de mașini de categoria A nu este prevăzută cu o instalație fixă de stins incendiul, și construcții de tip «A-30», dacă o asemenea instalație este prevăzută. Punțile și pereții care separă alte încăperi de mașini de încăperi de locuit, încăperi de serviciu și posturi de comandă trebuie să fie construcții de tip «A-0».
                        Punțile și pereții care separă posturile de comandă de încăperile de locuit și încăperile de serviciu trebuie să fie construcții de tip «A» în conformitate cu tabelele 1 și 2 din Regula 7 a prezentului capitol, cu excepția cazului când administrația poate permite instalarea de pereți de tip «B-15» pentru a separa astfel de încăperi, ca de exemplu cabina căpitanului de tOMInerie, când astfel de spații sunt considerate ca făcând parte din tOMInerie.
                        Regula 31:   Diverse
                        Alineatul (1)
                        Suprafețele expuse din interiorul încăperilor de locuit, încăperilor de serviciu, posturilor de comandă, coridoarelor și caselor scărilor, precum și suprafețele ascunse din spatele pereților, plafoanelor, căptușelilor și acoperirilor din încăperile de locuit, încăperile de serviciu și posturile de comandă trebuie să aibă o putere redusă de propagare a flăcării, determinată în conformitate cu Codul OMI pentru aplicarea metodelor de testare la foc.
                        Alineatul (3)
                        Vopselele, lacurile și alte produse de finisare folosite pe suprafețele interioare expuse nu trebuie să degajeze cantități mari de fum, gaze sau vapori toxici, determinate în conformitate cu Codul OMI pentru aplicarea metodelor de testare la foc.
                        Regula 32:   Depozitarea buteliilor de gaz și a materialelor periculoase
                        Alineatul (4)
                        Nu este permisă amplasarea cablurilor și a aparatelor electrice în interiorul compartimentelor în care se află depozitate lichidele foarte inflamabile sau gazele lichefiate, cu excepția cazului când ele sunt necesare pentru serviciul în interiorul respectivului compartiment. În cazul în care aparate electrice sunt astfel instalate, ele trebuie să fie certificate din punct de vedere al siguranței și să respecte dispozițiile relevante din Standardul internațional IEC publicația 79 «Aparatură electrică pentru atmosferă cu gaze explozive». Sursele de căldură trebuie ținute la distanță de aceste încăperi și trebuie prevăzute panouri purtând mențiunea «Fumatul oprit» și «Interzis focul deschis», afișate la loc vizibil.
                        Regula 38:   Stingătoare de incendiu
                        Alineatul (2)

                                    1.

                                    Cu excepția cazurilor menționate la punctul 2 (de mai jos), pentru fiecare tip de stingător de la bord care poate fi reîncărcat la bord trebuie prevăzute: încărcări de rezervă în procent de 100 % pentru primele 10 stingătoare și 50 % pentru restul de stingătoare, dar nu mai mult de 60.

                                    2.

                                    Pentru navele cu o lungime mai mică de 45 m și pentru stingătoarele care nu pot fi reîncărcate la bord, trebuie prevăzute cel puțin 50 % stingătoare suplimentare de același tip și aceeași capacitate în locul încărcărilor de rezervă.

                                    3.

                                    Instrucțiunile de reîncărcare se păstrează la bord. Reîncărcarea se poate face doar cu încărcături aprobate pentru stingătoarele respective.

                              Alineatul (4)
                        Stingătoarele de incendiu se examinează anual de către o persoană competentă, autorizată de către administrație. Fiecare stingător trebuie prevăzut cu un marcaj indicând faptul că a fost examinat. Trebuie verificată presiunea hidraulică pentru toate stingătoarele cu agent de stingere presurizat permanent și pentru buteliile cu agent propulsor pentru stingătoarele nepresurizate, la fiecare 10 ani.
                        Regula 39:   Stingătoare de incendiu portabile din posturi de comandă și încăperi de locuit și de serviciu
                        Alineatul (2)

                                    1.

                                    Cu excepția cazurilor menționate la punctul 2 (de mai jos), pentru fiecare tip de stingător de la bord care poate fi reîncărcat la bord trebuie prevăzute, cel puțin, încărcări de rezervă în procent de 100 % pentru primele 10 stingătoare și 50 % pentru restul de stingătoare, dar nu mai mult de 60.

                                    2.

                                    Pentru navele cu o lungime mai mică de 45 m și pentru stingătoarele care nu pot fi reîncărcate la bord, trebuie prevăzute, cel puțin 50 % stingătoare suplimentare de același tip și aceeași capacitate în locul încărcărilor de rezervă.

                                    3.

                                    Instrucțiunile de reîncărcare trebuie păstrate la bord. Reîncărcarea se poate face doar cu încărcături aprobate pentru stingătoarele respective.

                              Regula 41:   Echipamente pentru pompieri
                        Pentru vasele cu o lungime de 45 m și mai mult, trebuie prevăzute cel puțin două echipamente pentru pompieri și trebuie depozitate astfel încât să fie ușor accesibile, iar locurile de depozitare să fie suficient de depărtate, într-o poziție care să nu le facă inaccesibile în eventualitatea unui incendiu. Echipamentele pentru pompieri trebuie să fie conforme cu capitolul III regulile 2.1, 2.1.1 și 2.1.2 din Codul OMI pentru instalațiile de protecție contra incendiului.
                        Se prevăd cel puțin două încărcări de rezervă pentru fiecare aparat de respirație cerut.
                        Regula 42:   Planul privind combaterea incendiilor
                        Planul privind combaterea incendiilor trebuie afișat permanent.
                        Conținutul acestui plan trebuie să fie conform cu Rezoluția OMI A.654(16) «Simboluri grafice pentru planul privind combaterea incendiilor» și Rezoluția OMI A.756(18) «Linii directoare asupra informațiilor care trebuie prevăzute în planul privind combaterea incendiilor».
                        Pentru navele cu o lungime mai mică de 45 m, administrația poate renunța la această dispoziție.

                        CAPITOLUL VI:   PROTECȚIA ECHIPAJULUI
                        Regula 3:   Parapet, balustrade și alte dispozitive de protecție
                        Alineatul (2)
                        Distanța minimă pe verticală de la linia de plutire de operare cea mai de sus până la partea de sus a parapetului, măsurată în punctul cel mai de jos al acestuia sau până la marginea punții de lucru, în cazul în care sunt montate balustrade, trebuie să asigure protejarea corespunzătoare a echipajului împotriva apei care inundă puntea, ținând seama de starea mării și condițiile meteorologice în care nava poate opera, zonele de operare, tipul navei și metoda sa de pescuit. Bordul liber măsurat la mijlocul navei de la marginea punții de lucru, de unde se efectuează pescuitul, nu trebuie să fie mai mic de 300 mm sau nu trebuie să fie mai mic decât bordul liber corespunzător pescajului maxim admisibil de operare, indiferent care valoare este mai mare. La navele cu punțile de lucru acoperite, care sunt amenajate astfel încât apa să nu intre în spațiile de lucru protejate, nu se cere un bord liber minim în afara celui corespunzător pescajului maxim admisibil de operare.
                        Regula 4:   Scări înclinate și verticale
                        Pentru siguranța echipajului se prevăd scări înclinate și verticale de dimensiuni și rezistență corespunzătoare, cu balustrade și trepte antiderapante și construite în conformitate cu standardele ISO în materie.

                        CAPITOLUL VII:   MIJLOACE ȘI DISPOZITIVE DE SALVARE
                        Regula 3:   Evaluarea, testarea și aprobarea mijloacelor și dispozitivelor de salvare
                        Alineatul (2)
                        Înainte de a aproba mijloacele și dispozitivele de salvare, administrația trebuie să se asigure că acele mijloace și dispozitive de salvare sunt testate pentru a confirma că ele îndeplinesc cerințele din acest capitol, în conformitate cu cerințele Directivei Consiliului 96/98/CE (9) privind echipamentul maritim, care include Recomandările OMI privind testarea mijloacelor de salvare.
                        Alineatul (6)
                        Mijloacele de salvare cerute de acest capitol pentru care nu sunt incluse specificații detaliate în partea C trebuie să fie considerate satisfăcătoare de către administrație, luând în considerare specificațiile detaliate prevăzute pentru aceste mijloace în capitolul III din Convenția SOLAS din 1974, amendată, precum și în Codul internațional OMI privind mijloacele de salvare.
                        Regula 6:   Disponibilitatea și arimarea ambarcațiunilor de salvare și a bărcilor de urgență
                        Paragraful al patrulea litera (a)
                        Fiecare ambarcațiune de salvare trebuie arimată:

                                    —

                                    astfel încât nici ambarcațiunea de salvare nici dispozitivul său de arimare să nu reprezinte un obstacol în manevrarea oricărei alte ambarcațiuni de salvare sau de urgență din oricare alt post de lansare;

                                    —

                                    cât mai aproape de suprafața apei, atât cât este sigur și posibil, iar în cazul unei ambarcațiuni de salvare alta decât o plută de salvare destinată lansării prin aruncare peste bord, într-o astfel de poziție încât ambarcațiunea de salvare în poziția de îmbarcare să fie la cel puțin 2 metri față de linia de plutire cu nava la plină încărcare în cele mai defavorabile condiții de asietă de până la 10° și de înclinare transversală de până la 20° în orice bord sau până la unghiul la care marginea punții expuse intemperiilor intră în apă, indiferent care dintre valori este mai mică;

                                    —

                                    într-o stare de pregătire continuă, astfel încât membrii echipajului să finalizeze pregătirea de îmbarcare și lansarea în mai puțin de 5 minute;

                                    —

                                    complet echipată, conform cerințelor din prezentul capitol.

                              Regula 23:   Bărci de salvare
                        Primul paragraf litera (b)
                        Bărcile de urgență pot fi rigide sau gonflabile ori o combinație a celor două tipuri și:

                                    (i)

                                    trebuie să aibă o lungime de cel puțin 3,8 m și de cel mult 8,5 m, cu excepția navelor cu lungimea mai mică de 45 m pentru care, datorită dimensiunii navei sau din alte motive legate de faptul că transportul unor asemenea bărci este considerat nejustificat sau impracticabil, administrația poate accepta o barcă de salvare cu o lungime mai mică, dar de cel puțin 3,3 m;

                                    (ii)

                                    trebuie să poată transporta cel puțin cinci persoane în poziția așezat și o persoană lungită sau, pentru navele cu lungimea mai mică de 45 metri, în cazul unei bărci de salvare cu o lungime mai mică de 3,8 metri, să poată transporta cel puțin patru persoane în poziția așezat și o persoană lungită.

                              Primul paragraf litera (c)
                        Numărul admis de persoane pentru a fi transportate de o barcă de salvare este stabilit de administrație, pe baza unei testări pentru a determina numărul de locuri. Capacitatea minimă de transport trebuie să fie conformă cu dispozițiile Regulii 23 alineatul (1) litera (b) punctul (ii). Pot fi prevăzute, pe podea, locuri în poziția așezat, cu excepția celui pentru tOMInier. Nici o porțiune a locurilor în poziție așezat nu trebuie să fie pe parapet, pe oglindă sau pe rezerva de flotabilitate pneumatică din bordurile bărcii.

                  ”

         (1)  Convenția internațională privind liniile de încărcare din 1966, așa cum a fost stabilită de Conferința internațională privind liniile de încărcare, la 5 aprilie 1966 și adoptată de Organizația Maritimă Internațională (OMI) prin Rezoluția sa A.133(V) din 25 octombrie 1967.

         (2)  Codul privind stabilitatea intactă pentru toate tipurile de nave în conformitate cu instrumentele OMI, adoptat de Organizația Maritimă Internațională (OMI) prin Rezoluția A.749(18) din 4 noiembrie 1993, modificată de Rezoluția MSC.75(69).

         (3)  Criteriile de stabilitate pentru navele de aprovizionare în larg menționate la punctele 4.5.6.2.1-4.5.6.2.4 din Codul OMI privind stabilitatea intactă pentru toate tipurile de nave pot fi considerate similare criteriilor de stabilitate de la Regula 2 alineatul (1) literele (a)-(c). Această similitudine poate fi aplicată navelor de pescuit cu un corp similar corpului navelor pentru aprovizionare în larg doar dacă administrația este de acord.

         (4)  Pentru zonele maritime unde este posibilă formarea de gheață și pentru care se propune o modificare, a se vedea Indicațiile privind acumularea de gheață de la recomandarea 2, addenda 3 la Actul final al Conferinței de la Torremolinos.

         (5)  A se vedea Indicațiile privind calculele pentru compartimentare și stabilitate de avarie conținute în recomandarea 5 addenda 3 la Actul final al Conferinței de la Torremolinos.

         (6)  A se vedea, de asemenea, recomandarea publicată de Comisia electrotehnică internațională și, în special, Publicația 92, «Instalații electrice la bordul navelor».

         (7)  Codul privind nivelurile de zgomot la bordul navelor, adoptat de Organizația Maritimă Internațională prin Rezoluția A.468(XII) din 19 noiembrie 1981.

         (8)  Codul internațional pentru aplicarea metodelor de testare la foc (Codul FTP), adoptat de Comitetul Siguranței Maritime al Organizației Maritime Internaționale prin Rezoluția MSC.61(67).

         (9)  JO L 46, 17.2.1997, p. 25.


title: Directiva Comisiei din 20 ianuarie 1989 de modificare a anexei II la Directiva 66/401/CEE a Consiliului privind comercializarea semințelor de plante furajere

text:
               03/Volumul 07

               RO

               Jurnalul Ofícial al Uniunii Europene

               54

         31989L0100

               L 038/36

               JURNALUL OFÍCIAL AL UNIUNII EUROPENE

      DIRECTIVA COMISIEI

   din 20 ianuarie 1989
   de modificare a anexei II la Directiva 66/401/CEE a Consiliului privind comercializarea semințelor de plante furajere
   (89/100/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 66/401/CEE a Consiliului din 14 iunie 1966 privind comercializarea semințelor de plante furajere (1), astfel cum a fost modificată ultima dată prin Directiva 88/380/CEE (2), în special articolul 21a,
   întrucât, din cauza condițiilor lor de cultivare și a caracteristicilor lor morfologice, semințele de coada vulpii (Alopecurus pratensis) au un conținut relativ ridicat de semințe din specia Poa;
   întrucât, pentru semințele de coada vulpii, este în consecință dificil să se atingă, în ceea ce privește semințele din specia Poa, conținutul maxim de 1 % semințe dintr-o altă specie de plante prevăzută în anexa II la Directiva 66/401/CEE;
   întrucât, pentru semințele de ovăscior (Arrhenatherum elatius) și de ovăscior auriu (Trisetum flavescens), ale căror caracteristici morfologice sunt asemănătoare, acest conținut maxim de 1 % nu se aplică semințelor din specia Poa;
   întrucât, având în vedere evoluția cunoștințelor tehnice, este prin urmare oportun să se modifice anexa II la Directiva 66/401/CEE în scopul de a prevedea aceeași dispoziție pentru semințele de coada vulpii;
   întrucât măsurile prevăzute de prezenta directivă sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
   ADOPTĂ PREZENTA DIRECTIVĂ:
   Articolul 1
   Anexa II la Directiva 66/401/CEE se modifică după cum urmează:
   În partea I punctul 2 litera A („Tabel”) coloana 6 [„Puritate specifică – conținut maxim de semințe din alte specii de plante (% din greutate) – O singură specie”], după cifra 1,0, prevăzută pentru specia Alopecurus pratensis, se adaugă trimiterea „(f)”.
   Articolul 2
   Statele membre iau măsurile necesare pentru a se conforma prezentei directive până la 1 ianuarie 1990. Statele membre informează de îndată Comisia cu privire la aceasta.
   Articolul 3
   Prezenta directivă se adresează statelor membre.

      Adoptată la Bruxelles, 20 ianuarie 1989.

            Pentru Comisie

         Ray MAC SHARRY

            Membru al Comisiei

      (1)  JO 125, 11.7.1966, p. 2298/66.

      (2)  JO L 187, 16.7.1988, p. 31.


title: Directiva 98/71/CE a Parlamentului European și a Consiliului din 13 octombrie 1998 privind protecția juridică a desenelor și modelelor industriale

text:
               13/Volumul 24

               RO

               Jurnalul Ofícial al Uniunii Europene

               106

         31998L0071

               L 289/28

               JURNALUL OFÍCIAL AL UNIUNII EUROPENE

      DIRECTIVA 98/71/CE A PARLAMENTULUI EUROPEAN ȘI A CONSILIULUI

   din 13 octombrie 1998
   privind protecția juridică a desenelor și modelelor industriale
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 100a,
   având în vedere propunerea Comisiei (1),
   având în vedere avizul Comitetului Economic și Social (2),
   hotărând în conformitate cu procedura prevăzută la articolul 189b din tratat (3), în lumina proiectului comun aprobat de c[tre Comitetul de Conciliere la 29 iulie 1998,

               (1)

               întrucât obiectivele Comunității, astfel cum sunt stabilite în tratat, includ crearea bazelor unei uniuni din ce în ce mai strânse între popoarele Europei, stimularea unor relații mai strânse între statele membre ale Comunității și asigurarea progresului economic și social al țărilor din Comunitate printr-o acțiune comună menită să elimine barierele care divizează Europa; întrucât, în acest scop, tratatul prevede instituirea unei piețe interne caracterizate prin eliminarea obstacolelor din calea liberei circulații a mărfurilor, precum și instituirea unui sistem care să împiedice denaturarea concurenței pe piața internă; întrucât apropierea legislațiilor statelor membre privind protecția juridică a desenelor industriale ar constitui un pas înainte în direcția acestor obiective;

               (2)

               întrucât diferențele în privința protecției juridice a desenelor industriale oferite prin legislațiile statelor membre afectează direct instituirea și funcționarea pieței interne în privința produselor care încorporează desene sau modele industriale; întrucât aceste diferențe pot denatura concurența pe piața internă;

               (3)

               întrucât, pentru o funcționare fără sincope a pieței interne, este, așadar, necesar să se alinieze legislațiile privind protecția desenelor și modelelor industriale din statele membre;

               (4)

               întrucât în realizarea acestui lucru este important să se țină cont de soluțiile și de avantajele pe care sistemul comunitar privind modelele și desenele industriale le poate furniza întreprinderilor care doresc să dobândească drepturi asupra unui desen sau model industrial;

               (5)

               întrucât nu este necesar să se întreprindă o apropiere completă a legislațiilor privind desenele și modelele industriale din statele membre, fiind suficientă o apropiere limitată la acele dispoziții de drept intern care aduc directă atingere funcționării pieței interne; întrucât dispozițiile privind sancțiunile, căile de atac și punerea în aplicare ar trebui rezervate dreptului intern; întrucât obiectivele acestei apropieri limitate nu pot fi realizate corespunzător dacă statele membre acționează individual;

               (6)

               întrucât ar trebui, așadar, ca statele membre să dispună în continuare de libertatea de a stabili dispozițiile procedurale privind înregistrarea, reînnoirea și anularea drepturilor asupra desenului sau modelului industrial, precum și dispozițiile privind efectele nulității dreptului;

               (7)

               întrucât prezenta directivă nu exclude aplicarea, în cazul desenelor sau modelelor industriale, a dreptului intern sau comunitar care asigură o protecție diferită de cea dobândită prin înregistrarea sau publicarea ca desen sau model industrial, cum este legislația privind desenele industriale neînregistrate, mărcile comerciale, brevetele și machetele utilitare, concurența neloială sau răspunderea civilă;

               (8)

               întrucât, în absența armonizării legislației privind drepturile de autor, este important să se stabilească principiul protecției cumulate conform legislației specifice privind protecția desenelor industriale și conform legislației privind drepturile de autor, lăsându-se în același timp statelor membre libertatea de a stabili extensia protecției conferite de dreptul de autor și condițiile în care se conferă această protecție;

               (9)

               întrucât atingerea obiectivelor pieței interne necesită ca, în toate statele membre, condițiile de înregistrare pentru dobândirea unui drept asupra unui desen sau model industrial să fie identice; întrucât, în acest scop, este necesar să se dea o definiție unitară noțiunilor de desen industrial și de model industrial, precum și cerințelor referitoare la noutate și la caracterul individual care trebuie îndeplinite de către desenul sau modelul industrial înregistrat;

               (10)

               întrucât, pentru a facilita libera circulație a mărfurilor, este esențial să se asigure în principiu faptul că înregistrarea unui desen sau model industrial conferă titularului o protecție echivalentă în toate statele membre;

               (11)

               întrucât protecția conferită titularului prin înregistrare poartă asupra caracteristicilor unui desen sau model industrial al unui produs sau al unei părți a acestuia care sunt reprezentate vizibil în cererea de înregistrare și făcute publice prin publicare sau prin consultarea dosarului aferent;

               (12)

               întrucât protecția nu ar trebui să fie extinsă asupra acelor piese componente care nu sunt vizibile în timpul utilizării în condiții normale a unui produs sau asupra acelor caracteristici ale piesei componente care nu sunt vizibile când se montează piesa sau care nu pot îndeplini ele însele cerințele referitoare la noutate și caracterul individual; întrucât caracteristicile desenului sau modelului industrial care sunt excluse de la protecție din aceste motive nu ar trebui să fie luate în considerare pentru a se aprecia dacă alte caracteristici ale desenului sau modelului industrial îndeplinesc cerințele necesare de protecție;

               (13)

               întrucât aprecierea caracterului individual al unui desen sau model industrial, mai exact dacă acel desen industrial are sau nu un astfel de caracter, trebuie să se bazeze pe impresia generală pe care vederea desenului industrial o produce asupra unui utilizator informat, mai exact dacă această impresie diferă clar de cea produsă asupra utilizatorului respectiv de ansamblul existent al desenului industrial, având în vedere natura produsului căruia i se aplică desenul industrial sau în care este acesta încorporat, în special sectorul industrial căruia îi aparține și gradul de libertate de care dispune proiectantul în dezvoltarea desenului industrial;

               (14)

               întrucât inovația tehnologică nu trebuie să fie stânjenită prin acordarea protecției ca desene sau modele industriale unor caracteristici determinate exclusiv de funcția tehnică; întrucât se subînțelege că acest lucru nu implică faptul că un desen sau model industrial trebuie să prezinte caracteristici estetice; întrucât interoperabilitatea dintre produsele diverșilor producători nu ar trebui să fie nici ea stânjenită prin extinderea protecției asupra desenelor sau modelelor industriale ale armăturilor mecanice; întrucât caracteristicile unui desen sau model industrial, care sunt excluse de la protecție datorită acestor motive, nu ar trebui să fie luate în considerare pentru a se aprecia dacă alte caracteristici ale desenului sau modelului industrial îndeplinesc condițiile necesare pentru acordarea protecției;

               (15)

               întrucât armăturile mecanice ale produselor modulare pot totuși să constituie un element important al caracteristicilor inovatoare ale produselor modulare și să prezinte o valoare comercială majoră și, prin urmare, ar trebui să fie luate în considerare pentru a fi protejate;

               (16)

               întrucât înregistrarea unui desen sau model industrial nu conferă nici un drept în cazul în care desenul sau modelul respectiv este contrar moralei sau ordinii publice; întrucât prin prezenta directivă nu se realizează armonizarea conceptelor naționale privind morala și ordinea publică;

               (17)

               întrucât, pentru funcționarea normală a pieței interne, este important să fie unificată durata perioadei de protecție conferite prin înregistrarea desenului sau modelului industrial;

               (18)

               întrucât dispozițiile prezentei directive nu aduc atingere aplicării regulilor concurenței prevăzute la articolele 85 și 86 din tratat;

               (19)

               întrucât rapida adoptare a prezentei directive a devenit o urgență pentru mai multe sectoare industriale; întrucât, în stadiul actual, nu se poate realiza o apropiere de ansamblu a legislațiilor statelor membre privind utilizarea desenelor sau modelelor industriale protejate pentru repararea unui produs complex în scopul redării aspectului inițial al acestuia, când produsul care încorporează desenul sau modelul industrial sau căruia i se aplică desenul sau modelul industrial constituie parte componentă a unui produs complex de al cărui aspect este dependent desenul sau modelul protejat; întrucât lipsa apropierii de ansamblu a legislațiilor statelor membre privind utilizarea desenelor sau modelelor industriale protejate pentru efectuarea unor astfel de reparații ale unui produs complex nu trebuie să constituie un obstacol în calea apropierii celorlalte dispoziții de drept intern privind desenele sau modelele industriale, care aduc directă atingere funcționării pieței interne; întrucât, din acest motiv, statele membre ar trebui, între timp, să mențină în vigoare orice dispoziții care sunt conforme cu tratatul în ceea ce privește utilizarea desenului sau modelului industrial al unei piese componente folosite pentru repararea unui produs complex în scopul redării aspectului inițial al acestuia sau să introducă noi dispoziții privind o astfel de utilizare, scopul acestor dispoziții fiind doar acela de a liberaliza piața pentru astfel de piese; întrucât acelor state membre care, la data intrării în vigoare a prezentei directive, nu dispun de dispoziții care să protejeze desenele sau modelele industriale ale părților componente nu li se cere să introducă un sistem de înregistrare a desenelor sau modelelor industriale pentru astfel de piese; întrucât, după trei ani de la data transpunerii, Comisia ar trebui să prezinte o analiză a efectelor dispozițiilor prezentei directive asupra industriei, consumatorilor, concurenței și funcționării pieței interne în cadrul Comunității; întrucât, în ceea ce privește piesele componente ale produselor complexe, analiza ar trebui să aibă în vedere în primul rând o armonizare pe baza posibilelor opțiuni, inclusiv un sistem de remunerare și un termen limită pentru perioada de exclusivitate; întrucât, după cel mult un an de la prezentarea analizei sale și după consultarea celor mai afectate părți, Comisia ar trebui să propună Parlamentului și Consiliului European modificările care urmează a fi aduse prezentei directive pentru realizarea pieței interne în ceea ce privește piesele componente ale produselor complexe, precum și orice alte modificări pe care le consideră necesare;

               (20)

               întrucât dispoziția tranzitorie prevăzută la articolul 14 privind desenul sau modelul industrial al unei piese utilizate pentru repararea unui produs complex în scopul redării aspectului inițial al acestuia nu trebuie, în nici un caz, să fie interpretată ca reprezentând un obstacol în calea liberei circulații a unui produs reprezentând o astfel de piesă;

               (21)

               întrucât motivele materiale de refuz de înregistrare a cererii în statele membre în care se prevede supunerea cererilor de înregistrare unei examinări preliminare și motivele materiale de anulare a înregistrării desenului sau modelului industrial în toate statele membre trebuie să fie enumerate exhaustiv,

         ADOPTĂ PREZENTA DIRECTIVĂ:
   Articolul 1
   Definiții
   În înțelesul prezentei directive:

               (a)

               „desen sau model industrial” înseamnă aspectul exterior al unui produs sau al unei părți a acestuia, rezultat, în special, din caracteristicile liniilor, contururilor, culorilor, formei, texturii și/sau materialelor și/sau ornamentației produsului în sine;

               (b)

               „produs” înseamnă orice articol obținut printr-un proces industrial sau artizanal, conținând printre altele și elemente concepute spre a fi asamblate într-un produs complex, ambalaje, forme de prezentare, aranjamente, simboluri grafice și caractere tipografice, cu excepția programelor de calculator;

               (c)

               „produs complex” înseamnă un produs compus din elemente multiple ce pot fi înlocuite de o manieră care să permită dezasamblarea și reasamblarea produsului.

         Articolul 2
   Domeniul de aplicare
   (1)   Prezenta directivă se aplică pentru:

               (a)

               înregistrările de desene sau modele industriale la oficiile centrale pentru proprietatea industrială din statele membre;

               (b)

               înregistrările de desene sau modele industriale la Biroul pentru desene și modele industriale din Benelux;

               (c)

               înregistrările de desene sau modele industriale realizate în temeiul unui acord internațional care își produce efectele într-un stat membru;

               (d)

               cererile de înregistrare a desenelor sau modelelor industriale prevăzute la literele (a), (b) și (c).

         (2)   În înțelesul prezentei directive, înregistrarea unui desen sau model industrial cuprinde publicarea ulterioară realizării depozitului desenului sau modelului industrial la oficiul pentru proprietate industrială din statul membru pe teritoriul căruia o astfel de publicare are ca efect existența unor drepturi asupra desenului sau modelului industrial.
   Articolul 3
   Cerințe privind protecția
   (1)   Statele membre protejează desenele și modelele industriale prin înregistrare și conferă titularilor acestora drepturi exclusive în conformitate cu dispozițiile prezentei directive.
   (2)   Protecția unui desen sau model industrial prin înregistrare nu este asigurată decât în măsura în care acesta este nou și are un caracter individual.
   (3)   Un desen sau model industrial aplicat unui produs sau încorporat într-un produs care constituie o piesă componentă a unui produs complex nu este considerat ca fiind nou și ca prezentând caracter individual decât dacă:

               (a)

               piesa componentă, odată încorporată în produsul complex, rămâne vizibilă pe parcursul utilizării normale a acestuia din urmă;

               (b)

               acele caracteristici vizibile ale piesei componente îndeplinesc prin ele însele cerințele privind noutatea și caracterul individual.

         (4)   „Utilizare normală” înseamnă, în înțelesul alineatului (3) litera (a), utilizarea de către beneficiar, cu excepția întreținerii, lucrărilor de service sau de reparații.
   Articolul 4
   Noutatea
   Un desen sau model industrial este considerat nou dacă la data depunerii cererii de înregistrare sau la data dobândirii priorității, în cazul în care aceasta este revendicată, nici un alt desen sau model industrial identic nu a fost făcut public. Desenele sau modelele industriale sunt considerate identice în cazul în care caracteristicile lor sunt diferite doar în privința unor detalii nesemnificative.
   Articolul 5
   Caracterul individual
   (1)   Un desen sau model industrial este considerat ca având caracter individual dacă impresia generală pe care o produce asupra utilizatorului avizat diferă de impresia generală produsă asupra unui astfel de utilizator de orice desen sau model industrial care a fost făcut public înainte de data înaintării cererii de înregistrare sau, dacă se revendică prioritatea, înainte de data dobândirii acesteia.
   (2)   La evaluarea caracterului individual, trebuie să se ia în considerare gradul de libertate al autorului în elaborarea desenului sau modelului industrial.
   Articolul 6
   Dezvăluirea
   (1)   În sensul aplicării articolelor 4 și 5, se consideră că un desen sau model industrial a fost făcut public dacă a fost publicat ulterior înregistrării sau în alt mod, sau expus, utilizat în comerț sau dezvăluit în alt mod, cu excepția situațiilor în care aceste evenimente nu ar fi putut, în mod rezonabil și în cadrul activității obișnuite, să devină cunoscute cercurilor specializate din sectorul în cauză care acționează în cadrul Comunității înainte de data înaintării cererii de înregistrare sau, dacă este revendicată prioritatea, înainte de data dobândirii acesteia. Cu toate acestea, nu se consideră că desenul sau modelul industrial a fost făcut public în situația în care a fost dezvăluit unui terț în condiții explicite sau implicite de confidențialitate.
   (2)   În sensul aplicării articolelor 4 și 5, publicitatea este luată în considerare numai dacă desenul sau modelul industrial pentru care este revendicată protecția în temeiul unui titlu de protecție dintr-un stat membru a fost făcut public:

               (a)

               de către autor, un având-cauză al acestuia sau un terț, ca rezultat al informațiilor furnizate sau al actelor întreprinse de către autor sau de către avândul-cauză al acestuia;

               (b)

               pe parcursul perioadei de 12 luni premergătoare datei înaintării cererii de înregistrare sau a datei priorității, dacă este revendicată prioritatea.

         (3)   Alineatul (2) se aplică și în cazul în care desenul sau modelul industrial a fost făcut public ca urmare a unui abuz în raport cu autorul sau cu succesorul în drepturi al acestuia.
   Articolul 7
   Desene sau modele industriale determinate de funcția tehnică și desene sau modele industriale de interconexiuni
   (1)   Înregistrarea unui desen sau model industrial nu conferă drepturi asupra caracteristicilor privind aspectul unui produs, care sunt determinate exclusiv de funcția tehnică a acestuia.
   (2)   Înregistrarea unui desen sau model industrial nu conferă drepturi asupra caracteristicilor privind aspectul unui produs care trebuie reproduse în mod necesar în forma și dimensiunile lor exacte pentru a permite produsului în care este încorporat desenul sau modelul industrial sau căruia îi este aplicat să fie conectat mecanic sau amplasat în, în jurul sau pe un alt produs astfel încât fiecare produs să își poată îndeplini funcția proprie.
   (3)   Prin derogare de la dispozițiile alineatului (2), înregistrarea conferă drepturi asupra unui desen sau model industrial care îndeplinește condițiile stabilite la articolele 4 și 5 și al cărui scop este acela de a permite asamblări sau conexiuni multiple între produse interschimbabile în cadrul unui sistem modular.
   Articolul 8
   Desene sau modele industriale care contravin moralei sau ordinii publice
   Înregistrarea unui desen sau model industrial nu conferă nici un drept atunci când desenul sau modelul contravine moralei sau ordinii publice.
   Articolul 9
   Domeniul de aplicare a protecției
   (1)   Domeniul de aplicare a protecției conferite prin înregistrarea unui desen sau model industrial include orice desen și model industrial care nu produce utilizatorului avizat o impresie generală diferită.
   (2)   Pentru aprecierea domeniului de aplicare a protecției, se ține cont de gradul de libertate a autorului în elaborarea proiectului său.
   Articolul 10
   Durata protecției
   Prin înregistrare, desenul sau modelul industrial care îndeplinește condițiile prevăzute la articolul 3 alineatul (2) este protejat pentru una sau mai multe perioade de cinci ani începând de la data înregistrării cererii de înregistrare. Titularul dreptului va putea să ceară prelungirea duratei de protecție pentru una sau mai multe perioade de cinci ani, până la cel mult 25 de ani de la data înregistrării cererii.
   Articolul 11
   Anularea sau refuzul înregistrării
   (1)   Se refuză înregistrarea cererii sau, în cazul în care înregistrarea a fost deja făcută, aceasta se anulează, în oricare dintre următoarele situații:

               (a)

               dacă desenul sau modelul industrial nu corespunde definiției prevăzute la articolul 1 litera (a);

               (b)

               dacă desenul sau modelul industrial nu îndeplinește condițiile prevăzute la articolele 3–8;

               (c)

               dacă solicitantul sau titularul nu are dreptul la acesta conform legislației din statul membru respectiv;

               (d)

               dacă desenul sau modelul industrial este în conflict cu un desen sau model industrial anterior care a fost făcut public după data înregistrării cererii sau după data dobândirii priorității, în cazul în care a fost revendicată prioritatea, și care este protejat de la o dată anterioară prin înregistrarea unui desen sau model industrial comunitar sau prin cererea de înregistrare a unui desen sau model industrial comunitar, prin înregistrarea unui desen sau model în statul membru în cauză sau cererea privind acordarea unui astfel de drept.

         (2)   Orice stat membru poate să prevadă refuzul înregistrării unui desen sau model industrial sau, în cazul în care desenul sau modelul a fost înregistrat, anularea înregistrării, în oricare dintre următoarele situații:

               (a)

               dacă într-un desen sau model industrial ulterior este utilizat un semn distinctiv, iar legislația comunitară sau legislația statului membru în cauză care reglementează respectivul semn conferă titularului dreptul de a interzice o astfel de utilizare;

               (b)

               dacă desenul sau modelul industrial constituie o utilizare neautorizată a unei lucrări protejate în temeiul legii dreptului de autor din statul membru în cauză;

               (c)

               dacă desenul sau modelul industrial constituie o utilizare necorespunzătoare a oricăruia dintre elementele prezentate la articolul 6 litera (b) din Convenția de la Paris pentru protecția proprietății industriale sau a semnelor, emblemelor sau ecusoanelor, altele decât cele cuprinse în articolul 6 litera (b) din convenția menționată anterior, care sunt de interes public deosebit în statul membru în cauză.

         (3)   Motivul prevăzut la alineatul (1) litera (c) poate fi invocat doar de către titularul dreptului asupra desenului sau modelului industrial conform legislației statului membru în cauză.
   (4)   Motivele prevăzute la alineatul (1) litera (d) și alineatul (2) literele (a) și (b) pot fi invocate doar de către solicitant sau de titularul dreptului litigios.
   (5)   Motivul prevăzut la alineatul (2) litera (c) poate fi invocat doar de către persoana sau entitatea afectată de utilizare.
   (6)   Alineatele (4) și (5) nu aduc atingere posibilității statelor membre de a prevedea faptul că motivele prevăzute la alineatul (1) litera (d) și alineatul (2) litera (c) pot fi invocate și de către autoritatea competentă a statului membru în cauză din proprie inițiativă.
   (7)   Când unui desen sau model industrial i s-a refuzat înregistrarea sau înregistrarea a fost anulată în temeiul alineatului (1) litera (b) sau al alineatului (2), desenul sau modelul industrial poate fi înregistrat sau înregistrarea deja efectuată poate fi menținută într-o formă modificată, dacă în acea formă condițiile privind acordarea protecției sunt îndeplinite și identitatea desenului sau modelului industrial este păstrată. Prin înregistrarea sau menținerea într-o formă modificată se înțelege înregistrarea însoțită de o renunțare parțială din partea titularului desenului sau modelului industrial sau de înscrierea în Registrul de desene și modele industriale a hotărârii judecătorești prin care se pronunță nulitatea parțială a certificatului de înregistrare a desenului sau modelului.
   (8)   Prin derogare de la alineatele (1)-(7), orice stat membru poate să prevadă că motivele de refuz de înregistrare sau de anulare a unei înregistrări, valabile în statul membru respectiv înainte de data intrării în vigoare a dispozițiilor necesare pentru transpunerea prezentei directive, sunt aplicabile cererilor de înregistrare a desenelor sau modelelor industriale care au fost înregistrate anterior datei respective, precum și înregistrărilor aferente lor.
   (9)   Anularea înregistrării unui desen sau model industrial poate fi pronunțată chiar după stingerea dreptului sau după renunțarea la acel drept.
   Articolul 12
   Drepturile conferite prin înregistrare
   (1)   Înregistrarea unui desen sau model industrial conferă titularului un drept exclusiv de exploatare și un drept de a interzice terților utilizarea desenului sau modelului industrial fără consimțământul său. Această utilizare trebuie să includă în special fabricarea, oferirea spre vânzare, introducerea pe piață, importul, exportul sau utilizarea unui produs în care este încorporat desenul sau modelul industrial sau căruia i se aplică acesta, sau stocarea unui astfel de produs în scopurile menționate.
   (2)   În cazul în care, conform legislației unui stat membru, actele prevăzute la alineatul (1) nu au putut fi împiedicate înainte de data intrării în vigoare a dispozițiilor necesare, în conformitate cu prezenta directivă, drepturile conferite prin înregistrarea desenului sau modelului industrial nu pot fi invocate pentru a se împiedica continuarea unor astfel de acte de către persoana care le-a inițiat anterior datei respective.
   Articolul 13
   Limitele drepturilor conferite prin înregistrare
   (1)   Drepturile conferite prin înregistrarea desenului sau modelului industrial nu se exercită în privința:

               (a)

               actelor efectuate în scop personal și necomercial;

               (b)

               activităților efectuate în scopuri experimentale;

               (c)

               activităților de reproducere în scopul citării sau predării, cu condiția ca aceste activități să fie compatibile cu practica comercială loială, să nu aducă atingere în mod nedrept exploatării normale a desenului sau modelului industrial și ca sursa să fie menționată.

         (2)   În plus, drepturile conferite prin înregistrarea desenului sau modelului industrial nu se exercită în privința:

               (a)

               echipamentului aflat la bordul navelor maritime și aeriene înregistrate într-o altă țară, atunci când acestea intră temporar pe teritoriul statului membru în cauză;

               (b)

               importului în statul membru în cauză a pieselor de schimb și accesoriilor în scopul reparării acestor nave;

               (c)

               execuției reparațiilor la aceste nave.

         Articolul 14
   Dispoziție tranzitorie
   Până la data adoptării modificărilor prezentei directive, la propunerea Comisiei, în conformitate cu dispozițiile articolului 18, statele membre mențin în vigoare dispozițiile legale existente privind utilizarea desenului sau modelului industrial al unei piese utilizate în scopul efectuării de reparații la un produs complex pentru a i se reda acestuia aspectul inițial și nu aduc modificări acestor dispoziții decât dacă scopul este acela de a liberaliza piața acestor piese.
   Articolul 15
   Încetarea drepturilor
   Drepturile conferite prin înregistrarea desenului sau modelului industrial nu trebuie să se extindă asupra activităților privind un produs în care este încorporat sau căruia i se aplică un desen sau model industrial care intră în domeniul de aplicare a protecției, atunci când produsul a fost introdus pe piața comunitară de către titularul dreptului conferit prin înregistrare sau cu consimțământul acestuia.
   Articolul 16
   Relația cu alte forme de protecție
   Dispozițiile prezentei directive nu trebuie să aducă atingere nici uneia dintre dispozițiile legislației comunitare sau ale legislației statului membru în cauză cu privire la desenele sau modelele industriale neînregistrate, mărcile comerciale și alte semne distinctive, brevetele și machetele utilitare, caracterele tipografice, răspunderea civilă sau concurența neloială.
   Articolul 17
   Relația cu dreptul de autor
   Desenul sau modelul industrial care face obiectul înregistrării pentru sau într-un stat membru, în conformitate cu dispozițiile prezentei directive, se bucură deopotrivă de protecția acordată în temeiul legislației privind dreptul de autor din statul respective începând cu data la care desenul sau modelul industrial a fost creat sau stabilit sub orice formă. Domeniul de aplicare a acestei protecții și condițiile în care este acordată, inclusiv nivelul de originalitate necesar, sunt stabilite de fiecare stat membru.
   Articolul 18
   Revizuirea
   La trei ani de la data punerii în aplicare prevăzute la articolul 19, Comisia prezintă o analiză a efectelor dispozițiilor prezentei directive pentru industria comunitară, în special sectoarele industriale cele mai afectate, mai ales fabricanții de produse complexe și piese componente, pentru consumatorii comunitari, pentru concurența comunitară și pentru funcționarea pieței interne. După cel mult un an, Comisia propune Parlamentului European și Consiliului modificările care trebuie operate în prezenta directivă pentru realizarea pieței interne în ceea ce privește piesele componente ale produselor complexe, precum și orice alte modificări pe care le consideră necesare în temeiul consultărilor cu părțile cele mai afectate.
   Articolul 19
   Punerea în aplicare
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 28 octombrie 2001.
   Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 20
   Intrarea în vigoare
   Prezenta directivă intră în vigoare în a douăzecea zi de la publicarea în Jurnalul Oficial al Comunităților Europene.

   Articolul 21
   Destinatari
   Prezenta directivă se adresează statelor membre.

      Adoptată la Luxemburg, 13 octombrie 1998.

            Pentru Parlamentul European

            Președintele

         J. M. GIL-ROBLES

            Pentru Consiliu

            Președintele

         C. EINEM

      (1)  JO C 345, 23.12.1993, p. 14 și

      JO C 142, 14.5.1996, p. 7.

      (2)  JO C 388, 31.12.1994, p. 9 și

      JO C 110, 2.5.1995, p. 12.

      (3)  Avizul Parlamentului European din 12 octombrie 1995 (JO C 287, 30.10.1995, p. 157), Poziția comună a Consiliului din 17 iunie 1997 (JO C 237, 4.8.1997, p. 1), Decizia Parlamentului European din 22 octombrie 1997 (JO C 339, 10.11.1997, p. 52). Decizia Parlamentului European din 15 septembrie 1998. Decizia Consiliului din 24 septembrie 1998.